Diari Oficial de la Generalitat Valenciana


Sumari del DOGV 5342, del 08-09-2006 (2006/9739)

Subhasta pública de béns en el procediment d'execució hipotecària número 1067/2004.
-----------------------------------------------------------------------------------

### Dades del document

Número de DOGV
:   5342

Data del DOGV
:   08-09-2006

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2006/9739


Organisme emissor
:   Jutjat de Primera Instància Número 1 d'Elx

Tipus de document
:   Subhasta

Subhasta pública de béns en el procediment d'execució hipotecària número 1067/2004. [2006/F9739]  
Procediment: execució hipotecària 001067/7640-JM.  
Descripció de la peça: 20.973,42 euros.  
Procediment origen: execució hipotecària número 001067/2004.  
Demandant: Banco Santander Central Hispano, SA.   
Procurador: Ruiz Martínez, Lorenzo Christian.  
Demandat: Julio Munto Mora.  
Wenceslao Plaza Carrero, secretari del Jutjat de Primera Instància número 1 d'Elx (Alacant), faig saber:  
Que en el procés d'execució hipotecària seguit en este jutjat amb el número 1067/2004 a instàncies de Banco Santander Central Hispano, SA, contra Julio Munto Mora sobre reclamació de quantitat (16.133,42 euros de principal, més 4.840 euros pressupostats per a interessos legals i costes) s'ha acordat traure a pública subhasta, per un termini de 20 dies, els lots que, amb el seu preu de taxació s'enumeraran més avant.  
La subhasta tindrà lloc en la seu d'este jutjat, plaça Reis Catòlics, s/n, el dia 19 d'octubre a les 11.00 hores sota les condicions següents:  
Condicions de la subhasta  
Els licitadors hauran de complir els requisits següents:  
1r Identificar-se de forma suficient.  
2n Declarar que coneixen les condicions generals i particulars de la subhasta.  
3r Els que desitgen prendre part en esta hauran de consignar, abans de l'hora assenyalada per a la seua celebració, o acompanyar aval bancari que conste en document públic que de fe de qui l'emet i la seua capacitat per a obligar-se, per almenys el 30% del tipus assenyalat per a cada lot, en qualsevol sucursal de l'entitat Banesto, amb domicili al carrer Doctor Caro, número 18, d'Elx, en el compte de consignacions i depòsits d'este jutjat, número de compte: 8737709028423213, havent d'adjuntar el resguard d'ingrés en què consten clarament els números expressats i el jutjat de què es tracta, amb l'advertència de no admetre la postura, sense que en cap cas s'admeten consignacions en metàl·lic en la mesa del jutjat. Quan el licitador realitze el depòsit amb quantitats rebudes en tot o en part d'un tercer, es farà constar així en el resguard i només podrà tornar-se, si és el cas, a la persona designada, a l'efecte del que disposa l'apartat 2 de l'article 652 de la Llei 1/2000, d'Enjudiciament Civil.  
4. L'admissió d'avals bancaris només serà possible si consten en document públic pel qual es done fe que els firmants tenen capacitat per a obligar l'entitat bancària o si no n'hi ha compareguen amb caràcter previ a la subhasta els emissors de l'aval per a ratificar-lo amb la documentació que acredite la seua personalitat i capacitat.  
5. Només l'executant podrà fer postura i es reservarà la facultat de cedir la rematada a un tercer.  
6. Des de l'anunci de la subhasta fins a la seua celebració podran fer-se postures per escrit en plec tancat, presentant en la mesa del jutjat, junt amb aquell, el resguard de la consignació a què es referix la condició anterior. Les dites postures iniciaran la licitació i es procedirà a l'obertura del plec com a començament de la subhasta. Sense que s'admeten resguards de consignacions provisionals.  
7. Quan la millor postura siga igual o superior al 70 per 100 de l'avalue, s'aprovarà la rematada a favor del millor postor. Si és inferior, caldrà ajustar-se al que preveu l'article 670 de la Llei 1/2000, d'Enjudiciament Civil.  
8. Els títols de propietat, que han sigut bestretes per certificació del que resulta d'estos en el Registre de la Propietat en què consten inscrits, estaran de manifest en Secretaria els divendres laborals de 10.00 a 13.00 perquè puguen examinar-los els que desitgen prendre part en la subhasta. S'entén que tot licitador accepta com a bastant la titulació existent o que no existisquen títols.  
9. Les càrregues anteriors i preferents al crèdit de l'actor, si n'hi haguera, continuaran subsistents, i no es destinaran a la seua extinció el preu de la rematada, entenent-se que el rematent les accepta i queda subrogat en la responsabilitat d'estes.  
10. La situació arrendatícia de les finques hipotecades es troba lliure d'inquilins.  
11. La subhasta se celebrarà per lots independents, i servirà de tipus per a la subhasta el valor que s'expressarà a continuació de cada lot.  
12. Si per força major, causes alienes al jutjat o per error s'haguera assenyalat un diumenge o dia festiu i no poguera celebrar-se la subhasta en el dia i hora assenyalats, s'entendrà que se celebrarà l'endemà hàbil, a la mateixa hora, exceptuant-ne els dissabtes.  
Béns objecte de licitació  
Lot primer  
. Local sud de la planta baixa, amb accés directe al carrer Blas Valero, número 102, de l'edifici siti en esta ciutat, amb front al carrer Blas Valero, número 102; el dit local mesura 72 metres quadrats amb un pati de 8 metres quadrats, i afronta; per l'oest, amb el carrer Blas Valero; pel nord, amb l'altre local de la planta baixa; pel sud, amb Asunción Antón; i per l'est, amb José Maciá Segarra.  
Quota: 8,33 per 100.  
Inscrita en el Registre de la Propietat número 1 d'Elx, al tom 603, llibre 292 del Salvador, foli 5, finca 23.626, inscripció cinquena.  
Valorada a l'efecte de subhasta en 73.053,02 euros.  
Lot segon  
. Habitatge sud, esquerra entrant escala, del pis primer, amb accés al carrer Blas Valero, número 102, per mitjà d'escala comuna, de l'edifici siti en esta ciutat, amb front al carrer Blas Valero, número 102; l'habitatge esmentat mesura 75 metres quadrats amb galeria de 3 metres quadrats, i afronta: per l'oest, amb el carrer Blas Valero; pel nord, amb l'altre habitatge del mateix pis; pel sud, amb Asunción Antón; i per l'est, amb José Maciá Segarra.  
Quota: 8,33 per cent.  
Inscrita en el Registre de la Propietat número 1 d'Elx, al tom 1.374, llibre 983 del Salvador, foli 86, finca: 23.634, inscripció quinta.  
Valorada a l'efecte de subhasta en 73.053, 02 cèntims.  
Elx, 14 de juliol de 2006.. El secretari judicial: Wenceslao Plaza Carrero.